Diari Oficial de la Generalitat Valenciana


Sumari del DOGV 6716, del 17-02-2012 (2012/1580)

RESOLUCIÓ d'11 de juliol de 2011, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Mediambientals (EMAS) a Juan y Juan Industrial, SLU.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6716

Data del DOGV
:   17-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1580


Data del document
:   11-07-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ d'11 de juliol de 2011, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Mediambientals (EMAS) a Juan y Juan Industrial, SLU. [2012/1580]  
Vista la sol·licitud d'inscripció en el Registre de centres amb sistema comunitari de gestió i auditoria mediambientals (Emas), presentada per Rafael Juan Fernández, en representació de l'entitat Juan y Juan Industrial, SLU, amb CIF M89226111 i domicili social al camí de la Font, 11, 46117 Villalonga (València), s'emet la present resolució, de conformitat amb els següents antecedents de fet:  
Primer: Amb data 20 de maig de 2011 té entrada en el Registre auxiliar del Centre de Tecnologies Netes, sol·licitud d'inscripció en el Registre de centres amb sistemes de gestió mediambiental de la Comunitat Valenciana segons el Reglament Comunitari EMAS, de Rafael Juan Fernández, en representació de Juan y Juan Industrial, SLU per a les activitats de disseny, desenrotllament i producció de productes de pastisseria, brioxeria, forn i cremes per a untar (cacau i llet), desenrotllades en el seu centre siti al camí de la Font, 11, 46806 Villalonga (València).  
Consta en l'expedient la documentació pertinent i la declaració mediambiental original corresponent al període de 2010, validada pel verificador mediambiental AENOR, acreditat per ENAC amb el núm. ES-V-0001.  
Fonaments de dret:  
Primer. Per mitjà del Reial Decret 85/1996, de 26 de gener, s'establixen les normes per a l'aplicació del Reglament (CEE) núm. 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria mediambientals.  
Segon. El Consell, a través del Decret 28/1998, de 20 de març, designa a la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es referix el reglament comunitari citat i per Orde de 5 de març de 1999, de la Conselleria de Medi Ambient, es crea i regula el Registre de centres de la Comunitat Valenciana que tinguen implantat un sistema de gestió mediambiental d'acord amb els requisits del Reglament EMAS.  
Tercer. El Reglament (CE) núm. 761/2001, de 19 de març, que deroga el Reglament (CEE) núm. 1836/1993, establix un sistema comunitari de gestió i auditoria mediambientals (EMAS) que permet la participació amb caràcter voluntari de les organitzacions, per a l'avaluació i millora del comportament mediambiental i la difusió de la informació.  
  
Quart. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001 i les decisions 2001/681/CE i 2006/193/CE de la Comissió, permet la participació voluntària d'organitzacions en un sistema comunitari de gestió i auditoria mediambientals (EMAS).  
Quint. En l'àmbit de la Comunitat Valenciana, per mitjà de Decret 5/2011, de 21 de juny, del president de la Generalitat, s'assignen a la Conselleria d'Infraestructures, Territori i Medi Ambient les competències en matèria de medi ambient. Al seu torn, i d'acord amb l'article 17 del Decret 75/2011, de 24 de juny, del Consell, la Direcció General de Qualitat Ambiental exercix les funcions en matèria de control de la contaminació. Pel Decret 139/2009, de 18 de setembre, s'aprova el Reglament Orgànic i Funcional de la dita Conselleria i, de conformitat amb el Decret 144/2005, de 7 d'octubre pel qual es crea el Centre de Tecnologies Netes, correspon a l'Àrea del Centre de Tecnologies Netes, exercir les competències en matèria d'EMAS.  
  
Vist tot el que s'ha exposat abans, així com l'informe-proposta del cap d'Àrea del Centre de Tecnologies Netes, resolc:  
Inscriure en el Registre del Sistema Comunitari de Gestió i Auditoria Mediambientals (EMAS), conforme al Reglament (CE) núm. 1221/2009, de 25 de novembre, a Juan y Juan Industrial, SLU, amb el número:  
ES-CV-000042  
Per a les activitats de disseny, desenrotllament i producció de productes de pastisseria, brioxeria, forn i cremes per a untar (cacau i llet), desenrotllades en el seu centre siti al camí de la Font, 11, 46301 Villalonga (València).  
La declaració mediambiental haurà de ser actualitzada i validada anualment, d'acord amb el Reglament (CE) núm. 1221/2009, i haurà de presentar-se davant de la direcció general competent en el Registre de centres que tinguen implantat un sistema de gestió mediambiental d'acord amb els requisits del Reglament EMAS.  
De la mateixa manera, tots els elements del sistema de gestió mediambiental hauran de ser revisats en un període no superior a 36 mesos, és a dir abans del 28 d'abril de 2014, i posteriorment haurà de presentar-se la nova declaració mediambiental validada davant de la direcció general competent en el Registre de centres que tinguen implantat un sistema de gestió mediambiental d'acord amb els requisits del Reglament EMAS.  
Contra la present resolució, que no posa fi a la via administrativa, es podrà presentar recurs d'alçada davant de la Secretaria Autonòmica de Territori, Medi Ambient i Paisatge de la Conselleria d'Infraestructures, Territori i Medi Ambient, en el termini d'un mes des de l'endemà a la seua notificació, d'acord amb el que disposa els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
  
Paterna, 11 de juliol de 2011.- El director general de Qualitat Ambiental: Vicente Tejedo Tormo.